text: Rådhus bliver vandrerhjem
  09 januar 2013 kl. 12.01
  Efter at have stået tomt i flere måneder bliver det gamle rådhus i Oksbøl nu vandrerhjem.
  Det gamle rådhus vil fremover blive fyldt af af turister og idrætsfolk. Lige på den anden siden af vejen ligger idrætscenteret, og det nuværende vandrerhjem Danhostel. Og det er netop Danhostel, der har købt det gamle rådhus af Varde Kommune.
  Vardes borgmester Gylling Haahr og centerledelsen ser store muligheder i udvidelsen af Danhostel. Allerede fra sommer vil Danhostel kunne huse flere end to hundrede overnattende gæster.
  